मथुरा-दिल्ली रेलमार्ग पर हादसा, मालगाड़ी के 15 डिब्बे पटरी से उतरे, 10 ट्रेनें रद्द, 12 के रूट बदले
हादसे के बाद रेलवे ने कई ट्रेनों के रूट परिवर्तित किये गये, कई ट्रेनें रद्द की गई। हादसे की वजह से मथुरा की ओर जाने वाली सभी ट्रेनों का रूट डायवर्ट किया गया है।
नई दिल्ली: उत्तरप्रदेश के मथुरा जिले में मथुरा-दिल्ली रेल मार्ग पर भूतेश्वर वृंदावन के मध्य एक मालगाड़ी दुर्घटनाग्रस्त हो गई है। ये मालगाड़ी राजस्थान से गाजियाबाद के लिए सीमेंट लेकर जा रही थी जिसके 15 डिब्बे पटरी से उतर गए। इसके कारण 10 से अधिक ट्रेनों को रद्द किया गया और करीब 12 ट्रेनों के मार्ग में बदलाव किया गया है। मालगाड़ी के शुक्रवार देर रात 11:32 पर पटरी से उतरने और धुंध होने के कारण रेस्क्यू में दिक्कत हो रही है। अधिकारियों में रात भर हड़कंप मचा रहा। दुर्घटना की सूचना मिलते ही रेलवे और पुलिस प्रशासन के स्थानीय अधिकारी मौके पर पहुंच गए हैं।मथुरा की ओर जाने वाली सभी ट्रेनों का रूट डायवर्टहादसे के बाद रेलवे ने कई ट्रेनों के रूट परिवर्तित किये गये, कई ट्रेनें रद्द की गई। हादसे की वजह से मथुरा की ओर जाने वाली सभी ट्रेनों का रूट डायवर्ट किया गया है। उत्तर मध्य रेलवे के अनुसार वंडर सीमेंट साइडिंग राजस्थान से गाजियाबाद जा रही मालगाड़ी के 15 डिब्बे मथुरा-पलवल मुख्य मार्ग पर वृंदावन-भूतेश्वर पर पलट जाने से तीनों लाइन (अप, डाउन एवं तीसरी लाइन) बाधित हो गई है।ट्रैक से डिब्बों को हटाने का काम जारी फिलहाल रेलवे की टीम युद्ध स्तर पर ट्रैक से डिब्बे हटाने का काम कर रही है। बड़ी-बड़ी क्रेन से ट्रैक बोगियां हटाई जा रही हैं। इसके बाद मुंबई से आने वाली गाड़ी राजधानी शताब्दी साप्ताहिक ट्रेन युवा स्पेशल सहित आदि महत्वपूर्ण गाड़ियों को दिल्ली जाने के लिए अलग रूट पर डायवर्ट किया गया। मथुरा रेलवे स्टेशन पर उतरने वाले यात्रियों के सामने परेशानी खड़ी हो गई है।इन ट्रेनों को रद्द किया गयावहीं जिन गाड़ियां को रद्द किया गया है, उनमें शनिवार को चलने वाली गाड़ी संख्या 04496 पलवल -आगरा कैंट, गाड़ी संख्या 04419 मथुरा -गाजियाबाद, गाड़ी संख्या 12050 निजामुद्दीन -वीरांगना लक्ष्मीबाई स्टेशन, गाड़ी संख्या 12049 वीरांगना लक्ष्मीबाई स्टेशन -निजामुद्दीन, गाड़ी संख्या 12280 नई दिल्ली -ग्वालियर, गाड़ी संख्या 12279 ग्वालियर -नई दिल्ली, गाड़ी संख्या 12059 कोटा -निजामुद्दीन, गाड़ी संख्या 12060 निजामुद्दीन -निजामुद्दीन, गाड़ी संख्या 12002 नई दिल्ली -रानी कमलापति स्टेशन, गाड़ी संख्या 12001 रानी कमलापति स्टेशन -नई दिल्ली कोशामिल है।।इन ट्रेनों का रूट बदला गया वहीं इन गाड़ियों का किया गया मार्ग परिवर्तन किया गया है। गाड़ी संख्या 12001 रानी कमलापति स्टेशन -नई दिल्ली, मार्ग परिवर्तित बरास्ता - आगरा कैंट -एत्मादपुर -मितावली -गाजियाबाद -नई दिल्ली, 14623 छिंदवाड़ा-फिरोजपुर छावनी। आगरा कैंट-एत्मादपुर-मितावली-गाजियाबाद होते हुए, 11057 छत्रपति शिवाजी महाराज टर्मिनस-अमृतसर वाया आगरा कैंट-एत्मादपुर-मितावली-गाजियाबाद। गाड़ी संख्या 12472 श्रीमाता वैष्णो धाम कटरा -बांद्रा टर्मिनस , यात्रा प्रारंभ करने की तिथि- 21 जनवरी. वर्तमान में वृदावन से वापस नई दिल्ली /दिल्ली होते हुए - मार्ग परिवर्तित बरास्ता - रेवाड़ी-अलवर-जयपुर। गाड़ी संख्या 12416 नई दिल्ली -इंदौर यात्रा प्रारंभ करने की तिथि - 21 जनवरी वर्तमान में छाता से वापस नई दिल्ली /दिल्ली होते हुए - मार्ग परिवर्तित बरास्ता - रेवाड़ी-अलवर-जयपुर। गाड़ी संख्या 22634 निजामुद्दीन -थिरुअनंतपुरम यात्रा प्रारंभ करने की तिथि- 21 जनवरी वर्तमान में छाता से वापस नई दिल्ली /दिल्ली होते हुए - मार्ग परिवर्तित बरास्ता - रेवाड़ी-अलवर-जयपुर। गाड़ी संख्या 11058 अमृतसर - छत्रपति शिवाजी महाराज टर्मिनस के मार्ग को परिवर्तित किया गया है।इनपुट-आईएएनएस